《哭陈丞相》
宋代·郑钺

大厦将倾一木支，登陴恸哭志难移。
螳螂怒臂当车日，精卫衔沙塞海时。
梦里忽惊元主朔，军中犹卓宋家旗。
孤臣万死原无恨，独怪山翁总不知。

作者简介：郑钺，一名少伟，字夷伯，号云我，莆田（今属福建）人。度宗咸淳十年（一二七四）特奏名进士。陈文龙募兵兴化时为其幕客。宋亡不仕。有《云我存稿》，已佚。事见清乾隆《福建通志》卷三五、四九。